Kneebouncer.com เวบไซต์เกมออนไลน์สำหรับทารกในครอบครัว
เครือข่ายอินเตอร์เน็ทมีเกม-ออนไลน์หลายหลากให้เล่น ผู้สื่อข่าว วอยซ ออฟ อเมริกา ซูซาน โล๊ก (Susan Logue) รายงานว่ามีเกมออน-ไลน์ที่เวปไซต
หนูน้อยอายุสองขวบ ลิเลียนนา โรบินสันชอบเล่นเกม ออน-ไลน์ยามว่าง โดยเล่นเครื่องคอมพิวเตอร์ ขณะที่นั่งอยู่บนตักคุณแม่ของเธอทั้งคุณแม่และคุณลูกเข้าไปที่เวปไซต์ Kneebouncers.com เวปไซต์ที่ว่านี้คุณจิม โรบินสัน คุณพ่อของหนูลิเลียนนาและเพื่อนคือ คุณเคิร์ต ดามมามูธช่วยกันคิด และออกแบบเวปไซต์ เกมออน-ไลน์Kneebouncers.com เมื่อกว่าเจ็ดปีมาแล้ว เพื่อให้ลูกๆ ของตนเล่น คุณเคิร์ต ดามมามูธกล่าวไว้ตอนนี้ว่า "ในฐานะที่เราเป็นผู้ใหญ่เราชอบเล่นคอมพิวเตอร์ ซึ่งกลายเป็นศูนย์กลางแห่งหนึ่งในบ้าน และเป็นธรรมดาเหลือเกินที่ทารกอายุแค่หกเดือน จะพลอยชอบเล่นคอมพิวเตอร์ไปด้วย" การเข้าไปที่เวปไซต์ Kneebouncer.comไม่ยากเย็นอะไร ทารกสามารถกดคีย์ไหนๆ ของคีย์บอร์ดก็ได้และได้รับการสนองตอบโดยทันที หนูลิเลียนนาเล่นเกม "Choo-Choo"เสียงระฆังและเสียงหวูดรถไฟดังขึ้น โคมไฟหน้าของรถไฟสว่างขึ้นและหัวรถจักรเริ่มออกแล่น พร้อมกับลากขบวนรถตู้โดยสาร ซึ่งมีแมวสีเขียวตัวหนึ่งหมีสีเหลืองตัวหนึ่ง กระต่ายสีม่วงตัวหนึ่ง และสุนัขสีเหลืองซึ่งมีหูสีแดงตัวหนึ่งโดยสารมามีเกม ออน-ไลน์ต่างๆ ให้คุณพ่อคุณแม่เลือกสิบแปดอย่าง แต่ละเกมมีตัวประกอบสีสดใสต่างๆกันไปให้เลือกด้วย คุณ จิม โรบินสันคุณพ่อของหนูลิเลียนากล่าวไว้ตอนนี้ว่า " เกมส่วนมากเป็นเกมธรรมดาๆ ที่เราเคยเล่นกับลูกๆตอนที่เขายังเป็นทารก เช่น Peekaboo เกมเป่าลูกโป่งและฟองสบู่ เกมกระโดดเล่นบนเตียงนอน เกมกระโดดเล่นในแอ่งน้ำเล็กๆ หรือแม้แต่เล่นเครื่องดนตรีก็มีคุณเล่นเกมเหล่านั้นได้ที่ Kneebouncer.com" คุณ จิม โรบินสัน ศิลปินซึ่งเก่งทางเทคนิคการทำภาพพิมพ์นั้นเป็นคนทำเกม และวาดภาพประกอบ ส่วนคุณเคิร์ต ดามเมอร์มูธเป็น โปรแกรมเมอร์ผู้ทำให้เกมมีชีวิตชีวา และใช้เสียงประกอบต่างๆ เนื่องจากทั้งสองคน มีอาชีพในการออกแบบเวปไซต์ดังนั้น ไม่ใช่เรื่องแปลกอะไรที่คุณจิมและคุณเคิร์ตจะเอา Kneebouncer ขึ้นออน-ไลน์ปรากฎว่าเกมออน-ไลน์ดังกล่าวซึ่งเล่นฟรีมีคนจาก 180กว่าประเทศเข้ามาที่เวปไซต์กว่าหนึ่งล้านคน คุณจิม โรบินสันกล่าวว่าเกมแรกๆ มีจุดมุ่งหมายเพื่อสร้างความสนุกสนานอย่างเดียวแต่เกมใหม่ๆ ออกแบบโดยมุ่งให้ความรู้มากขึ้นโดยมีการถามความเห็นของครูโรงเรียนอนุบาล และครูสำหรับเด็กก่อนเข้าโรงเรียน และนำความคิดเห็นของคุณครูเหล่านั้นมาพัฒนา คุณจิมและคุณเคิร์ตมีรายได้ไม่มากนัก จากการจำหน่ายสิ่งของและพร้อมที่จะขยายแบรนด์ออกไป ขณะนี้ทั้งสองคนกำลังพัฒนาทั้ง Webisodes และepisodesสำหรับโทรทัศน์ โดยอาศัยตัวประกอบจากเกมออน-ไลน์ต่างๆ อีกทั้งกำลังพัฒนาเกมสำหรับใช้กับไอ-โฟนของแอปเปิ้ลเพื่อให้คุณพ่อคุณแม่เอา Kneebouncer ติดตัวไปพร้อมกับลูกๆได้ทั่วทุกแห่งหน